Ray Bradbury
Store norske leksikon,Språk og litteratur,Litteraturtyper,Science fiction
Ray Bradbury var en amerikansk forfatter. Han vakte oppsikt med The Martian Chronicles (1950, norsk oversettelse Kom hjem, kom hjem! fra 1954) og Fahrenheit 451 (1953, norsk oversettelse fra 1967, filmatisert), om en fremtidig totalitær stat der det er en forbrytelse å ha en bok, og etablerte seg snart som en av de betydeligste forfatterne innenfor science fiction-sjangeren.
Han har skrevet en lang rekke noveller, blant annet samlet i The Illustrated Man (1951, norsk oversettelse fra 1967, filmatisert), The Golden Apples of the Sun (1953), Medicine for Melancholy (1959), The Stories of Ray Bradbury (1980) og Driving Blind (1997).Av senere romaner kan Death Is a Lonely Business (1986), A Graveyard for Lunatics (1990) den selvbiografiske Green Shadows, White Whale (1992) og From the Dust Returned: A Family Remembrance (2001) nevnes.Han har også utgitt skuespill og diktsamlinger og skrevet filmmanus. Sammen med John Huston skrev han filmmanuset til Moby Dick fra 1954.I 2000 ble Bradbury hedret med National Book Foundation's Medal for Distinguished Contribution to American Letters. Les mer i Store norske leksikon science fiction